আল মুতাওয়াককিলের সময় ইরাকের বিখ্যাত সামারার শহরে এই মসজিদটি আনুমানিক ৮৫০ খ্রিস্টাব্দে নির্মাণ করা হয়। নির্মাণের সময় পর্যন্ত পৃথিবীর সর্ববৃহৎ মসজিদ ছিল এটি। পোড়া ইট দিয়ে শঙ্খিলভাবে নির্মিত এই মসজিদটি ১২৫৮ সালে মঙ্গলীয়দের আক্রমণের সময় ব্যাপকভাবে ক্ষতিগ্রস্থ হয়। কিন্তু অত্যন্ত চিত্তাকর্ষক ১৭০ ফুট উঁচু মিনারটি টিকে যায়। মিনারটি কৌনিক গঠনে নির্মাণ করা হয় এবং এর চারপাশে শঙ্খিল প্যাঁচানো সিঁড়ি রয়েছে, যা দিয়ে মিনারের ওপরে ওঠা সম্ভব।